CELEX: 62020TN0728
Language: mt
Date: 2020-12-14 00:00:00
Title: Kawża T-728/20: Rikors ippreżentat fl-14 ta’ Diċembru 2020 – OM vs Il-Kummissjoni

15.2.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/47
            
         
      Rikors ippreżentat fl-14 ta’ Diċembru 2020 – OM vs Il-Kummissjoni
      (Kawża T-728/20)
      (2021/C 53/63)
      Lingwa tal-kawża: il-Franċiż
      
         Partijiet
      
      
         Rikorrent: OM (rappreżentant: N. De Montigny, avukat)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni ta’ rifjut tat-talbiet għall-ispejjeż 247-251 u 252-256;
               
            
                  —
               
               
                  tannulla d-deċiżjoni tat-23 ta’ Marzu 2020 ta’ ċaħda tal-ilment;
               
            
                  —
               
               
                  tikkundanna lill-konvenuta għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka qabel kollox l-ammissibbiltà tar-rikors tagħha ppreżentat kontra deċiżjoni nnotifikata permezz taċ-ċaħda, tat-23 ta’ Marzu 2020, tal-ilment tagħha mressaq fil-5 ta’ Diċembru 2019, li r-rikorrenti tqis bħala deċiżjoni ġdida, adottata fuq il-bażi ta’ eżami ġdid tas-sitwazzjoni tagħha, wara li l-amministrazzjoni kienet laqgħet il-motiv prinċipali żviluppat permezz tal-ewwel ilment tagħha. Fir-rigward tal-mertu, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq kontradizzjoni bejn id-deċiżjonijiet fir-rigward tal-bidla fil-motivazzjoni wara r-rimbors passat ta’ spejjeż simili.
               
            
                  2.
               
               
                  It-tieni motiv ibbażat fuq l-assenza ta’ eżami konkret u ddettaljat tat-talbiet għar-rimbors ta’ spejjeż mediċi inkwistjoni.
               
            
                  3.
               
               
                  It-tielet motiv ibbażat fuq l-assenza ta’ rispett tad-dritt għal smigħ.
               
            
                  4.
               
               
                  Ir-raba’ motiv ibbażat fuq żball manifest ta’ evalwazzjoni tal-fajl.